CELEX: 62008TA0304
Language: fi
Date: 2012-07-10 00:00:00
Title: Asia T-304/08: Unionin yleisen tuomioistuimen tuomio 10.7.2012 — Smurfit Kappa Group v. komissio (Valtiontuet — Aaltopahvipakkaukset — Tuki paperitehtaan rakentamiseen — Alueellisia valtiontukia koskevat suuntaviivat — Päätös, jolla tuki todetaan yhteismarkkinoille soveltuvaksi — Tutkittavaksi ottaminen — Oikeushenkilön asianajajilleen antaman valtuutuksen sääntöjenmukaisuus — Päätöksen tekeminen alustavan tutkintavaiheen päätteeksi — Asiavaltuus — Niiden, joita asia koskee, menettelylliset oikeudet — Vakavat vaikeudet, jotka ovat perusteena muodollisen tutkintamenettelyn aloittamiselle — Komission harkintavallan käyttö — EY 87 artiklan 3 kohdan a alakohta — EY 88 artiklan 2 ja 3 kohta — Asetuksen (EY) N:o 659/1999 4 artikla — Työjärjestyksen 44 artiklan 5 ja 6 kohta)

18.8.2012   
            
            
               FI
            
            
               Euroopan unionin virallinen lehti
            
            
               C 250/12
            
         Unionin yleisen tuomioistuimen tuomio 10.7.2012 — Smurfit Kappa Group v. komissio
   (Asia T-304/08) (1)
   
   (Valtiontuet - Aaltopahvipakkaukset - Tuki paperitehtaan rakentamiseen - Alueellisia valtiontukia koskevat suuntaviivat - Päätös, jolla tuki todetaan yhteismarkkinoille soveltuvaksi - Tutkittavaksi ottaminen - Oikeushenkilön asianajajilleen antaman valtuutuksen sääntöjenmukaisuus - Päätöksen tekeminen alustavan tutkintavaiheen päätteeksi - Asiavaltuus - Niiden, joita asia koskee, menettelylliset oikeudet - Vakavat vaikeudet, jotka ovat perusteena muodollisen tutkintamenettelyn aloittamiselle - Komission harkintavallan käyttö - EY 87 artiklan 3 kohdan a alakohta - EY 88 artiklan 2 ja 3 kohta - Asetuksen (EY) N:o 659/1999 4 artikla - Työjärjestyksen 44 artiklan 5 ja 6 kohta)
   2012/C 250/20
   Oikeudenkäyntikieli: englanti
   
      Asianosaiset
   
   
      Kantaja: Smurfit Kappa Group plc (Dublin, Irlanti) (edustajat: asianajajat T. Ottervanger ja E. Henny)
   
      Vastaaja: Euroopan komissio (asiamiehet: B. Martenczuk ja C. Urraca Caviedes)
   
      Väliintulija, joka tukee vastaajan vaatimuksia: Propapier PM 2 GmbH, aiemmin Propapier PM2 GmbH & Co. KG (Eisenhüttenstadt, Saksa) (edustajat: asianajajat H.-J. Niemeyer ja Ch. Herrmann)
   
      Oikeudenkäynnin kohde
   
   Kanne, jossa on kyse sellaisen 2.4.2008 tehdyn komission päätöksen K(2008) 1107 kumoamisvaatimuksesta, jolla todetaan, että aluetuki, jonka Saksan viranomaiset aikovat myöntää Propapier PM2:lle paperitehtaan rakentamiseen Eisenhüttenstadtiin (Brandenburgin alue — koillinen) (valtiontuki N 582/2007 — Saksa), soveltuu yhteismarkkinoille.
   
      Tuomiolauselma
   
   
               1)
            
            
               Kumotaan 2.4.2008 tehty komission päätös K(2008) 1107, jolla todetaan, että aluetuki, jonka Saksan viranomaiset aikovat myöntää Propapier PM2:lle paperitehtaan rakentamiseen Eisenhüttenstadtiin (Brandenburgin alue — koillinen) (valtiontuki N 582/2007 — Saksa), soveltuu yhteismarkkinoille.
            
         
               2)
            
            
               Euroopan komissio ja Propapier PM 2 GmbH velvoitetaan korvaamaan oikeudenkäyntikulut.
            
         
      (1)  EUVL C 272, 25.10.2008.